MLDataScientist/Wikipedia-uzbek-2024-05-01 huggingface dataset:
Okay Yokuşlu

Okay Yokuşlu (1994-yil 9-martda tugʻilgan) — turkiyalik professional futbolchi, "West Bromwich Albion" jamoasi va Turkiya terma jamoasi yarim himoyachisi .

Klubdagi faoliyati 
2011-yilning 27-iyunida, 17 yoshida u " Kayserispor " bilan shartnoma imzolagan va " Altay " uchun rekord darajadagi transfer narxi 2,3 million TRY (1 million yevro)ga baholangan. U Superligadagi debyutini 2011-yilning 16-sentyabrida „Kayserispor“ jamoasi tarkibida „Antalyaspor“ jamoasiga qarshi1:0 hisobida gʻalaba bilan yakunlangan oʻyinda asosiy tarkibda oʻtkazgan.

2021-yilning 1-fevralida Yokuşlu Angliyaning „West Bromwich Albion“ klubiga "Selta de Vigo" dan 2020-21-yilgi mavsumning qolgan qismida ijaraga berilgan. Olti kundan soʻng, u „Albion“da „Tottenxem“ dan 0:2 hisobida magʻlubiyatga uchralgan oʻyinda Romain Soyers oʻrniga zahiradan maydonga tushib jamoada debyut qilgan.

2022-yilning 26-yanvarida Yokuşlu iyungacha ijara asosida La Ligadagi  „Getafe CF“ jamoasiga oʻtgan.

2022-yil 18-iyulda Yokuşlu „Selta Vigo“ jamoasidan ketganidan soʻng uch yillik shartnoma asosida EFL chempionatining „Vest Bromvich“ klubiga qaytgan.

Xalqaro faoliyati 
Okay 2013-yilgi FIFA U-20 Jahon chempionati uchun Turkiyaning U-20 terma jamoasidan chaqiruv olgan. U  masofadan darvozabon ustidan oshirib chiroyli tarzda toʻp kiritgan. 2015-yilning 6-noyabr kuni Yokuşlu Turkiya milliy terma jamoasiga Qatar va Gretsiyaga qarshi oʻrtoqlik oʻyinlari oʻtkazish uchun chaqirilgan 0 U Gretsiyaga qarshi kechgan bahsda 0:0 hisobidagi durang oʻyinda debyut qilgan.

Faoliyat statistikasi

Klub

Xalqaro

Xalqaro maydondagi gollar

Manbalar 

Turkiya futbolchilari
Yashayotgan insonlar
1994-yilda tugʻilganlar
Adhyayan Suman

Adhyayan Suman (, , 1988-yil 13-yanvar) — hindistonlik aktyor va qoʻshiqchi boʻlib, hind tilidagi filmlarda suratga tushadi. U 2008-yilda Haal-e-dil filmida birinchi debyutni qilgan. Uning ikkinchi filmi Raaz edi — „Sir davom etmoqda“ yarim xit boʻldi. Suman 2009-yilda Mukesh Bhattning Jashnn filmidagi ijrosi uchun maqtovga sazovor boʻldi.

Shaxsiy hayoti 
Suman Mumbayda Bollywood aktyori Shekhar Suman va Alka Suman oilasida tugʻilgan. Uning 1994-yilda vafot etgan akasi Aayush bor edi. Uning otasi Adhyanan ruhiy tushkunlik bosqichidan oʻtganini va u oʻz joniga qasd qilish fikrini boshdan kechirganini oshkor qildi, chunki Bollywood unga juda koʻp toʻsiqlar yaratgan. 2021-yil 11-martda Suman Splitsvilla 11 shon-sharafi Maera Mishra bilan ikki yil munosabatda bo‘lganidan keyin ajrashganini maʼlum qildi.

Faoliyati 
Suman Bollywood kino sanoatida 2008-yilda rejissyor Anil Devgan va Kumar Mangat prodyuseri boʻlgan „Haal-e-dil“ filmida debyut qilgan. Uning ikkinchi filmi Raaz edi — „Sir davom etmoqda“ yarim hit, rejissyor Mohit Suri va Mukesh Bhatt tomonidan ishlab chiqarilgan. Uning uchinchi filmi „Jashnn“ ham Mukesh Bhatt bilan birga edi va uning filmdagi ijrosi tanqidchilar tomonidan olqishlandi. Sumanning soʻnggi relizi uning otasi Shekhar Sumanning „Heartless“ rejissyorlik loyihasi boʻldi. Romantik tibbiy trillerga asoslangan film, shuningdek, behushlikning nozik mavzusi va uning xabardorligini oʻrganib chiqdi. Qoʻshiqchilik faoliyatini davom ettirgan Sumanning birinchi singli „Saareyan Nu Chaddeya“ edi. Uning soʻnggi versiyasi Arjun Kanungoning „Aaya Na Tu“, „Aaya Na Tu 2.0“ ning qayta yaratilgan versiyasi edi. Suman shuningdek, „Aaya Na Tu 2.0“ qoʻshigʻi bilan oʻzining „AS Music“ musiqiy kanalini eʼlon qildi va butun dunyo boʻylab isteʼdod egalariga oʻz isteʼdodlarini namoyish etishda yordam berishni va ularga oʻz musiqalarini yaratishda va ularga erishishga yordam beradigan platformani taqdim etishni xohlaydi toʻgʻri maqsadli auditoriyaga asoslanib. Uning soʻnggi versiyasi — Soniyo 2.0.

Filmografiyasi

Veb-seriya

Manbalar 

1988-yilda tugʻilganlar
Yashayotgan insonlar
Hindistonlik erkak aktyorlar
XXI asr hind aktyorlari
Mumbayda yashovchi aktyorlar
Okan Yılmaz

Okan Yilmaz (1978-yil 16-mayda tugʻilgan) — turkiyalik professional futbolchi. Turkiyaning bir nechta gigant klublari safida maydinga tushgan. Turkiyani xalqaro maydonda 21 yoshgacha boʻlgan futbolchilar hamda kattalar terma jamoalarida himoya qilgan.

Ilk faoliyat yillari 
Yilmaz 1988-yildan boshlab „Karayollari Yolspor“ jamoasida futbol oʻynay boshlagan. Uning professional faoliyati 1996-yilda „Inegölspor“ jamoasida boshlangan. Oradan ikki yil oʻtib, 1998-yilda u Bursasporga koʻchib oʻtgan. Yilmaz faoliyatining eng ogʻir vaqtini Bursa klubida oʻtkazgan va ikki marta (2001 va 2003) urilgan gollar soni boʻyicha Superligada yetakchilik qilib peshqadamlikni hech kimga bermagan. 2003-yilda unga Rossiyaning CSKA Moskva va Marselning "Olympique de Marseille " klublari qiziqish bildirishgan. Transfer narxi Bursaspor jamosi tomonidan qabul qilingan, ammo Okan Yilmaz shartnoma shartlariga rozi boʻlmagan.

Xalqaro faoliyati 
Okan Yilmaz xalqaro faoliyatini 2000-yilda Turkiya U-21 terma jamoasi tarkibida boshlagan. U 2003-yilda Turkiya kattalar terma jamoasi tarkibdan chaqiruv olgan, ammo 2004-yildan beri biror marta Turkiya terma jamaoasiga boshqa chaqirilmagan. U terma jamoa safida sakkizta oʻyinda maydonga tushib beshta golga mualliflik qilgan, shuningdek, 2003-yilgi FIFA Konfederatsiyalar kubogida uchinchi oʻrinni egallagan jamoaning asosiy tarkib oʻyinchilaridan biri boʻlgan. Yarim finalda Fransiyaga qarshi oʻyinda Yilmaz penaltidan hisobni tenglashtirish imkoniyatiga ega boʻlgan, ammo penaltidan unumli foydalana olmagan va natijada Turkiya 3:2 hisobida magʻlub boʻlib va uchinchi oʻrin uchun kurashishga majbur boʻlgan. Uchunchi oʻrin uchun bahsda ular gʻalaba qozonishgan.

Yutuqlar 

 Turkiya

 FIFA Konfederatsiyalar kubogi 2003 uchinchi oʻrin: 2003

 Shaxsiy yutuqlar

 Superliganing eng yaxshi toʻpurari : 2001, 2003
 TFF Birinchi liganing eng yaxshi toʻpurari: 2005-yil

Faoliyat statistikasi

Klub

Xalqaro

Manbalar 

Turkiya futbolchilari
Yashayotgan insonlar
1978-yilda tugʻilganlar
Volkswagen Lavida

Volkswagen Lavida — 2008 yildan beri Volkswagen Group tomonidan ishlab chiqilgan va ishlab chiqarilayotgan ixcham avtomobil .

Birinchi avlod (18-toifa; 2008-2012) 

Volkswagen Lavida birinchi marta 2008 yilda Pekindagi xalqaro avtosalonda 1,6 va 2 litrli dvigatellar bilan taqdim etilgan. Platforma Volkswagen Golf IV dan olingan.

2009 yildan beri avtomobil 1,4 TSI benzinli ichki yonuv dvigateli bilan jihozlangan holatda ishlab chiqarimoqda.

Avtomobil, shuningdek, Xitoyda Volkswagen va SAIC Motor oʻrtasidagi qoʻshma korxonada ham ishlab chiqarilgan .

Dvigatellar

Ikkinchi avlod (18-toifa; 2012-2017) 

Ikkinchi avlod Volkswagen Lavida 2012 yilning yozida taqdim etilgan va keyinchalik sotuvga chiqarilgan . Model Volkswagen Jetta VI (VW Sagitar) bilan bir xil .

2013 yil may oyidan boshlab Volkswagen Gran Lavida stansiya vagoni ishlab chiqarilmoqda.

Uchinchi avlod (Typ 0C; 2018-hozirgi) 
Volkswagen Lavidaʼning zamonaviy versiyasi 2018 yildan beri Volkswagen Group MQB platformasida ishlab chiqarilmoqda. Dizayn Volkswagen Arteon modelidan olingan. 2018 yil mart oyidan boshlab model Filippinda ishlab chiqarila boshlandi . 2019 yildan boshlab Volkswagen e- Lavida elektromobili ham ishlab chiqarilmoqda.

Sotish

Manbalar

Havolalar 

 Volkswagen Lavida rasmiy veb-sayti
2010-yil ishlab chiqarilgan avtomobillar
Volkswagen avtomobillari
2000-yilda ishlab chiqarilgan avtomobillar
Crossfield (Alberta)

Crossfield — Kanadaning Alberta shtatidagi Kalgary Metropolitan mintaqasidagi shaharcha, Rokki-Vyu okrugi bilan oʻralgan. U 2A shossesining 43-kmda joylashgan.

Kanada Tinch okeani temir yoʻlining Kalgaridan Edmontongacha (C&E) temir yoʻl stantsiyasi sifatida Crossfield 1892-yilda tashkil etilgan. Crossfield Kanada Tinch okeani temir yoʻli tadqiqot guruhidagi muhandis sharafiga nomlangan. 1904-yilga kelib jamiyatda pochta boʻlimi, umumiy doʻkon, mehmonxona va maktab mavjud boʻlgan. 1906-yilda birinchi don elevatori ochildi va 1907-yilda Crossfield qishloq sifatida tashkil etilgan. 1980-yilda Crossfield shaharcha maqomiga ega boʻldi.

Crossfield shahri Kalgari Metropolitan viloyati kengashining aʼzosi. Crossfield Kalgari-Edmonton koridorida joylashgan va buning natijasida oʻsib bormoqda. Crossfield Airdrie shahridan shimolda va Olds shahridan janubda joylashgan. Shahar Rokki-Vyu okrugi qishloqlari bilan oʻralgan.

Demografiyasi 
Kanada Statistikasi tomonidan 2021-yilda oʻtkazilgan aholini roʻyxatga olishda Crossfield shaharchasida 3,599 aholi istiqomat qilgan, uning 1,381 umumiy xususiy uylaridan 1,326 tasida istiqomat qilgan. Bu 2016-yilgi statistikadan  ga koʻp.  yer maydoni bilan, 302,7/km² aholi zichligiga ega.

Iqtisodiyoti 
Crossfield hududining asosiy iqtisodiy bazasi qishloq xoʻjaligi, qishloq xoʻjaligi xizmatlari va tabiiy gazni qayta ishlashdir. Shaharning janubida joylashgan Crossfield gaz zavodi hozirda Shimoliy TAQA kompaniyasiga tegishli boʻlib, 1965-yildan beri ishlaydi.

Taʼlim 
Crossfieldda ikkita maktab bor: bolalar bogʻchasidan beshinchi sinfgacha oʻqitiladigan Crossfield boshlangʻich maktabi va 6 — 12-sinfgacha boʻlgan bolalarni oʻqitadigan WG Murdoch maktabi.

Shaharda Crossfield boshlangʻich maktabi yonida joylashgan maktabgacha taʼlim muassasasi ham mavjud.

Manbalar 
Kanada shaharlari
Alberta shaharlari
Lindsey Coulson

Lindsey Coulson (1960-yil iyun oyida tugʻilgan) — britaniyalik aktrisa. BBC telekanali efirga uzatgan EastEnders serialidagi Carol Jackson roli bilan tanilgan. Ushbu roli uchun u 2000-yilda eng yaxshi dramatik spektakl uchun British Soap mukofotini qoʻlga kiritadi.

Coulson shuningdek, Clocking Off (2001), Murder Investigation Team (2003—2005), The Street (2006) teleseriallardagi, shuningdek, Bulletproof (2018—2021) serialidagi Sarah Tanner  va The Bay (2019—2021)dagi Penny Armstrong rollari bilan mashhur. U AKA (2003) va Funny Cow (2017) filmlarida ham suratga tushgan.

Yoshligi 
Coulson Londonning Edmonton shahrida tugʻilgan. Mountview teatr sanʼati akademiyasida aktrisalik boʻyicha oʻqishga kiradi va u yerni 1982-yilda tamomlaydi. U Hamlet kabi eksperimental spektakl asarlarda paydo boʻladi. Aktrisa Hamletda 33 haftalik homilador Ofeliya rolini oʻynagan.

Faoliyati 
U, shuningdek, 2003-yilda Robert Redfordning Sundance kinofestivalida namoyish etilgan va tanqidiy eʼtiroflarga sazovor boʻlgan AKA filmida ham rol oʻynagan. Coulson 2017-yilgi komedik drama filmi Funny Cowda Maxine Peake bilan birga shoʻx ona sigir sifatida paydo boʻldi. Filmning jahon premyerasi 2017-yil 9-oktyabr kuni Buyuk Britaniyada oʻtkazilgan London kinofestivalida boʻlib oʻtdi. va 2018-yil 20-aprelda eOne tomonidan Buyuk Britaniyada teatrlashtirilgan.

Shaxsiy hayoti 
1996-yilda turmush oʻrtogʻi Chard bilan ajralganidan soʻng, Coulson EastEnders filmida qizi Bianca rolini oʻynaydigan Patsy Palmerning ukasi Harry Harris bilan uchrashishni boshlaydi.

Filmografiyasi

Manbalar

Havolalar 

 

Angliyalik televideniye aktrisalari
Yashayotgan insonlar
1960-yilda tugʻilganlar
Angliyalik aktrisalar
Shaxmat boʻyicha Oʻzbekiston erkaklar terma jamoasi

Shaxmat boʻyicha Oʻzbekiston erkaklar terma jamoasi — 1992-yildan Butunjahon shaxmat olimpiadasida ishtirok etib keladi. 1992-yili Filippinda oʻtkazilgan 30-shaxmat Olimpiadasi kumush medalini, 2022-yilda Hindistonning Chennay shahrida oʻtkazilgan 44- Butun jahon shaxmat olimpiadasida oltin medalni qoʻlga kiritgan.

Tashkil etilishi 
1992-yilda terma jamoa tashkil etilgan va 30-Butunjahon shaxmat olimpiadasida ishtirok etgan. Shu yilning oʻzida terma jamoa tarkibida Garri Kasparov boʻlgan Rossiya terma jamoasidan keyingi ikkinchi oʻrinni egallaydi. Navbatdagi ishtiroklar unchalik omadli chiqmaydi hamda terma jamoa 2022-yilgi 44-shaxmat Olimpiadasida yana bir bor muvaffaqiyat qozondi. Ushbu olimpiadada terma jamoa aʼzolari Armaniston va Hindiston terma jamoasini ortda qoldirib, oltin medalni qoʻlga kiritildi.

Tarkib

Oʻyinlar

1992-yil 
Manilada oʻtkazilgan Butunjahon shaxmat Olimpiadasida Oʻzbekiston erkaklar terma jamoasi ilk marta ishtirok etgan. Olimpidaning dastlabki 5 turida gʻalaba qozongan terma jamoa 6-turda turnir favoriti tarkibida Garri Kasparov boʻlgan Rossiya terma jamoasiga imkoniyatni boy beradi. Yakunda 10 ta gʻalaba, 3 ta magʻlubiyat, 1 ta durang bilan 2-oʻrinni egallaydi hamda kumush medalni qoʻlga kiritgan.

2022-yil

Yakkalik tartibidagi yutuqlar

1-taxtada 
Nodirbek Abdusattorov —  Kumush medal

2-taxtada 
Nodirbek Yakubboyev —  Bronza medal

4-taxtada 
Jahongir Vohidov —  Oltin Medal

Jadval

Eʼtirof 

2022-yilda oʻtkazilgan 44-Butunjahon shaxmat Olimpiadasining 10-turida Oʻzbekiston terma jamoasi Hindistonning 2-terma jamoasiga qarshi bahs olib bordi. Hindlarning qoʻli baland kelishiga hech kim shubha qilmayotgan oʻyinda Nodirbek Yokubbayev va Jahongir Vohidov raqiblari bilan durang oʻynagan, Javohir Sindorov magʻlubiyatga uchradi. Oxirgi oʻyinda 2021-yilgi shaxmatning Rapid turi boʻyicha Jahon chempioni Nodirbek Abdusattorov hindistonlik shaxmatchi Gukesh bilan bahs olib bordi. Yakunda Abdusattorov Gukeshni magʻlubiyatga uchratib terma jamoa uchun muhim ochkoni keltirdi.

Manbalar 

Shaxmatchilar
Adil Hussain

Adil Hussain (, ) — hind kinosida, jumladan art xaus kinoteatrida va Bollywoodning asosiy oqimida, shuningdek, xalqaro kinoda faoliyat yuritgan hind aktyori, Istaksiz fundamentalist va Pi hayoti (ikkalasi 2012-yil) kabi filmlarda rol ijro etgan. U 2017-yilda Mehmonxonani qutqarish va Maj Rati Keteki uchun Milliy kino mukofotlarida Milliy kino mukofotlarini (maxsus hakamlar hay’ati) oldi. U ingliz, hind, assam, bengal, tamil, marathi, malayalam, norvegiya va fransuz tilidagi filmlarida suratga tushgan.

Erta hayoti va taʼlimi 
1963-yilda Assam shtatining Goalpara shahrida otasi oʻqituvchi boʻlgan assamlik musulmon oilasida tugʻilgan Hussain etti farzandning eng kichigi edi. Hussain maktab spektakllarida rollar ijro etgan. U 18 yoshida uyini tark etdi. B.Borooah kollejida, Guvahati, falsafani oʻrganish uchun u kollej oʻyinlarida harakat qilishni va stend komediyachi sifatida ijro etishni boshladi. U shuningdek, mahalliy stend-up komediya guruhi, Bhaya Mama Group chiqishlari orasida mashhur Bollywood aktyorlariga taqlid qilgan. U olti yil davomida stend-komediyachi boʻlib ishladi, koʻchma teatrga qoʻshildi va mahalliy kinoda ham faoliyat olib bordi. Dehliga koʻchib oʻtishdan oldin, u yerda Milliy drama maktabida tahsil oldi (1990―1993). U shuningdek, Charlz Uolles Hindiston Trust stipendiyasi boʻyicha London drama studiyasida tahsil olgan.

Hayotiy aʼzoliklari 
2013-yilda Aligarh musulmon universiteti Universitet kinoklubida kino seminarini oʻtkazgandan soʻng, Hussain universitet kinoklubiga umrbod aʼzolik huquqiga ega boʻldi. Hussain Sandip Marva tomonidan Noida Film Sitidagi Osiyo kino va televideniye akademiyasi Xalqaro kino va televideniye klubining umrbod aʼzoligi bilan taqdirlangan.

Filmografiyasi

Qisqa metrajli filmlari

Milliy kino mukofotlari 

Eng yaxshi aktyor uchun Norvegiya milliy kino mukofoti Amanda mukofoti

Boshqa mukofotlar va nominatsiyalari

Manbalar 

Yashayotgan insonlar
1963-yilda tugʻilganlar
Hindistonlik erkak aktyorlar
Yozgi Olimpiada oʻyinlari 1992 yopilish marosimi

1992-yil 9-avgustda Ispaniyaning Barselona shahridagi Estadi Olímpic Lluís Companysda 1992-yilgi Yozgi Olimpiya o'yinlarining yopilish marosimi bo'lib o'tdi.

172 ta Milliy olimpiya qoʻmitasi bayroqdorlari ispan alifbosi boʻyicha bir qatorda stadionga norasmiy tarzda kirib kelishdi va ularning ortidan sportchilar millatiga koʻra farq qilmasdan, guruhlashsiz yurishdi.

COOB prezidenti Pasqual Maragall katalon, ispan va ingliz tillarida nutq so'zlab, marosimlarni yakunladi va barchaga minnatdorchilik bildirdi. XOQ prezidenti Xuan Antonio Samaranch ispan tilida nutq soʻzlab, Barselona tashkiliy qoʻmitasi prezidenti Paskal Maragallni Oltin Olimpiada ordeni bilan taqdirladi va Barselonadagi XXV Olimpiada oʻyinlarini yopiq deb e’lon qildi. Barselona meri Pasqual Maragall Olimpiya bayrog'ini Samaranchga topshirdi, keyin u 1996-yilgi o'yinlar arafasida uni Atlanta meri Meynard Jeksonga topshirdi. Bayroq 18 oy o'tgach, 1994-yil 12-fevralda Lillexammerda 1994-yilgi Qishki Olimpiya o'yinlarining ochilish marosimida yana ko'tarildi.
Pages with unreviewed translations
Saule Karibayeva

Saule Maratovna Karibayeva ( , Säule Käribaeva ; 1987-yil 23-aprelda tugʻilgan) — qozogʻistonlik futbolchi, ampulasi hujumchi. Hozirda BIIK Chimkent jamoasida Qozogʻiston chempionatida oʻynaydi. U " Alma KTJ " bilan Chempionlar ligasida ham oʻynagan. 2004-yilda 17 yoshida debyut qilganidan soʻng Qozogʻiston terma jamoasi aʼzosi.

Foydalanilgan adabiyotlar va manbalar 

Yashayotgan insonlar
1987-yilda tugʻilganlar
Yozgi Olimpiada oʻyinlari 1988 yopilish marosimi

1988-yilgi Yozgi Olimpiya o'yinlarining yopilish marosimi Janubiy Koreyaning Seul shahridagi Seoul Olympic Stadiumda 1988-yil 2-oktyabrda 19:00 dan 20:45 gachada bo'lib o'tdi.

159 ta Milliy olimpiya qoʻmitasi bayroqdorlari Seul Olimpiya stadioniga yetib kelishdi. Har bir ishtirokchi davlat bayroqdorlari koreys alifbosi boʻyicha ganada tartibiga koʻra stadionga norasmiy tarzda kirib kelishdi va ularning ortidan barcha sportchilar millatiga koʻra farq qilmasdan, guruhga boʻlinmasdan yurishdi.

Barselona, 1992-yilgi yozgi Olimpiya o'yinlariga mezbonlik qilgan shahar.

SLOOG prezidenti Pak Sex-jik koreys tilida nutq so'zladi va barchaga minnatdorchilik bildirdi. XOQ prezidenti Xuan Antonio Samaranch ingliz, fransuz tillarida nutq soʻzlab, Seul tashkiliy qoʻmitasi prezidenti va XOQ prezidenti Park Sex-jikni Oltin rangdagi Olimpiya ordeni bilan taqdirladi va an’anaga koʻra Seuldagi XXIV Olimpiada oʻyinlarini yopiq deb e’lon qildi. va dunyo yoshlarini 4 yildan keyin Barselonada yig'ilishga, XXV Olimpiada o'yinlarini nishonlashga chaqiring. U koreys tilida xulosa qildi. Seul meri Kim Yong-ra Olimpiada bayrogʻini XOQ prezidenti Xuan Antonio Samaranchga topshirdi, soʻng u Barselona meri Paskual Maragalga topshirdi. 1992-yil 8-fevralda Albertvilda 1992-yilgi Qishki Olimpiya o'yinlarining ochilish marosimida bayroq yana ko'tarildi.
Pages with unreviewed translations
Aditya Pancholi

Aditya Pancholi (, ) — hind kinosida faoliyat olib borgan hind aktyori, prodyuseri va ijrochi qoʻshiqchisi. Pancholi hind filmlarida oʻzining keng qamrovli hissasini qoʻshgan aktyor hisoblanadi.

Aktyorlik faoliyati

1985 – 1987: Televizion filmlar va seriallar 
U Stardust jurnali egasi Nari Xiraga tegishli boʻlgan Hiba tomonidan ishlab chiqarilgan bir nechta televizion videofilmlar uchun imzolangan. Pancholi 1985-yilda Shahodat bilan aktyorlik debyutini qilgan. 1986-yilda u Sone Ka Pinjra, Siyahi, Kalank Ka Tika, Afshar Ki Saali va Maryam Ki Beti televizion filmlarini suratga tushgan. Oʻsha yilning oxirida u Sasti Dulhan Mahenga Dulha bilan Bollivudning asosiy oqimiga kirishdi. Bu vaqt ichida u Aditya Pancholi sahnadagi nomini oldi. 1995-yil davomida u Juhi Chawla bilan DD Metroda Mahashakti teleserialida ham rol ijro etgan. Ushbu seriya 1989-yilda Vaada raha milan ka sifatida chiqarilishi kerak edi, ammo film DD Metroda teleserial sifatida chiqarildi. 2014-yilda u kinoteatrlarda namoyish etilishi kerak boʻlgan (Mening otam choʻqintirgan otam) televizion filmida rol oʻynadi, lekin u World Wide Web va televidenieda namoyish etildi.

1988 – 1996: Bosh rollari 
Pancholi oʻzining birinchi Bollywood rolini Feroz Xonning „Dayavan“ (1988) filmida Vinod Khanna va Madhuri Dixit bilan birgalikda ikkinchi darajali rolni ijro etgan. U Dharamyudda Sunil Dutt, Suresh Oberoi va Shatrughan Sinha bilan birga paydo boʻldi. Oʻsha yili u KC Bokadia bilan Amala qarshisida Kab Tak Chup Rahungida hamkorlik qildi. Bu uning Bollywooddagi birinchi bosh roli edi va uni bu sohada bosh aktyor sifatida belgiladi. Oʻsha yili uning keyingi chiqishi Qatil boʻlib, unda Sangeeta Bijlani bilan rol ijro etgan. Pancholi oʻlim jazosi va qamoq jazosiga qarshilik koʻrsatuvchi va oʻzini fohishaning oʻldirilishida aybdorligini isbotlagan, biroq doʻsti barcha dalillarni olib tashlab, unga xiyonat qilganida tuzoqqa tushib qolgan advokatning oʻgʻlini tasvirlagan. Pancholi Chandan Aroraning kam byudjetli „Hujumchi“ (2010) filmida antagonist sifatida qaytgan. Pancholi Rush (2012), Xridayanath (2012), Mumbay oynasi (2013), Race 2 (2013), Jai Xo (2014), Dishkiyaoon (2014), Qahramon (2015) kabi filmlar bilan oʻzini antagonist va xarakter rollari bilan cheklagan va Bajirao Mastani (2015).

Mukofotlar va nominatsiyalari

Manbalar 

1965-yilda tugʻilganlar
Yashayotgan insonlar
XX asr Hindistonlik aktyorlar
Mumbayda yashovchi aktyorlar
Hindistonlik erkak aktyorlar
Jeanne Arth

Jeanne Arth (1935-yil 21-iyulda tugʻilgan) — amerikalik tennischi, Wimbeldon chempionships va U.S. National Championshipsda ayollar oʻrtasidagi juftlik chempioni unvonini qoʻlga kiritgan.

Arth 1952-yilda Minnesota shtatidagi Saint Paul shahridagi Central High Schoolni tamomlagan va College of St. Catherineda oʻqigan. Arth va uning sherigi 1958-va 1959-yillarda AQSh milliy chempionatida va 1959-yilda Wimbeldon chempionatida ayollar oʻrtasidagi juftlik chempionatlarida gʻolib boʻlishdi,

Arth 1958-yilda „Lions Club“ ning eng yaxshi sportchi mukofotiga sazovor boʻldi va 1995-yilda uning nomi Saint Paul markaziy atletika shon-shuhrat zaliga kiritildi.

Katta dubulgʻa finallari

Ayollar juftligi (3 ta unvon)

Foydalanilgan adabiyotlar va manbalar

Havolalar 

Amerikalik ayol tennischilar
Yashayotgan insonlar
1935-yilda tugʻilganlar
Proxojiy

„Proxojiy“ (, yaʼni „Oʻtkinchi“) — „Kino“ sovet rok musiqa guruhi ijro etgan qoʻshiq. Guruhning 1988-yil eʼlon qilingan „Gruppa krovi“ studiyaviy albomiga toʻqqizinchi trek oʻlaroq kiritilgan. Qoʻshiq matnini ham, kuyini ham guruh solisti Viktor Soy yozgan.

Qoʻshiq 1986-yilning 3-iyunida, Leningrad rok-klubining IV festivalida ilk bor ijro etilgan. Ilk ijro davomida guruhning toʻrt aʼzosi bilan bir qatorda rassom Sergey Bugayev baraban, Andrey Krisanov esa esa bas-gitara chalgan. Qoʻshiq pank-rok janrida yozilgan.

Qoʻshiq yakunida bir daqiqa davomida turli shovqin va ohanglar yangraydi. Bu shovqinlarni Igor Vorichev hamda „Noviye kompozitori“ hozirlagan. Shuningdek, qoʻshiq yakunida 1959-yil suratga olingan „Marya-iskusnitsa“ ertak kinosi uchun yozilgan ohang yangraydi.

Soy „Proxojiy“ qoʻshigʻidan qoniqmagan. Ammo xonanda har bir albomda oddiy qoʻshiq boʻlishi kerak, deb ishongan. „Gruppa krovi“ albomi uchun aynan „Proxojiy“ qoʻshigʻi bu rolni bajargan. Dastlab qoʻshiqni albomga kiritishni istashmagan, chunki albom 45 daqiqali kompakt kasseta sigʻmay qolgan. Pirovardida qoʻshiq albomga kiritilgan.

AQShda eʼlon qilingan „Gruppa grovi“ gramplastinkasiga „Proxojiy“ qoʻshigʻi kiritilgan. SSSRda esa qoʻshiq dastlab faqat kasseta hamda bobinalar orqali tarqatilgan. 1991-yil albom gramplastinkada qayta eʼlon qilingan.

„Chicherina“ guruhi Soy xotirasiga bagʻishlangan „KINOprobi“ (2000) albomi uchun qoʻshiqni kaver qilgan. Shuningdek, qoʻshiq „Masyanya“ multfilmining „Elektrichka“ nomli epizodida yangraydi.

Jamoa 
 Viktor Soy — ritm-gitara, vokal
 Yuriy Kasparyan — gitara, bek-vokal
 Georgiy Guryanov — barabanlar, bas-gitara, bek-vokal
 Igor Tixomirov — bas-gitara
 Igor Verishev — shovqinlar

Manbalar

Havolalar 
 

Kino qoʻshiqlari
1988-yil qoʻshiqlari
Rus tilidagi qoʻshiqlar